Rikunarita-ORG/Wikinium huggingface dataset:
# مورا الضهر

الزوار ديال لمتحف دلفنون فنيويورك فالتواخر ديال مورا الضهر
**مورا الضهر** ولّا **النص التّاني د النهار** هو لوقت اللي شادّ من الضهر حتال لبدية أولا ݣاع التواخر ديال لعشية. هو لوقت اللي كاتبان فيه الشمش هابطة من لبلاصة لعالية فالسما اللي كانت فيها فوقيتة الضهر حتال شي بلاصة فالسما بعيدة واحد الشوية على النقطة فاش كاتغرب. فلحياة ديال بنادم، كاياخد مورا الضهر النص اللخر ديال النهار دلخدمة أولا لقراية. بلمعنى لحرفي، هاد لوقت الطويل من النهار هو بالضبط مورا الضهر. الشي اللي كايساوي هادشي فكوكب آخور هو فاش النجمة الرئيسية ديال ديك لمجموعة النجمية كاتدوز على وكاتفوت لخط دالطول الرئيسي ديالو، كيما كايتشاف من الضس ديالو.

## التعريف

ساحة لأمم لمتحدة فسان فرانسيسكو، لميريكان وقيتة مورا الضهر
مورا الضهر كاتعرّف غاليبا باللي هي لوقت مابين الضهر ولعشية. إلا تعتامد هاد التعريف، لمدة تاع لفترة ديال مورا الضهر كاتبدّل من واحد الجيهة: الضهر راه باين هو 12 دالنهار، ولاكين لحد مابين مورا الضهر ولعشية ماعندوش تعريف رسمي.

مورا الضهر (بالنݣليزية: Afternoon) جات بالجميع ديال جوج كلمات: "مورا" و"الضهر". بانت هاد لكلمة فلبدية ديال لقرن 16. فالدارجة ولعربية لفوصحى، كاينة كلمة خرة هي **لعصر** (بلعربية لفوصحى: العصر). هاد لكلمة عندها معنى عام ومعنى متعلق بلفيقه ديال لإسلام. لعصر فلمعنى لعام عند لمغاربة هي ديك لوقت من مورا التلاتة دالنهار، أما فلمعنى دلفيقه فهي ديك لوقت اللي محصورة مابين فاش الطولة ديال الضل كاتكون مساوية للحاجة اللي دايراه، وبين فاش هاد الطولة تاع الضل كاتكون الضوبل ديال الطولة تاع ديك لحاجة. هاد لفترات قصار على لفترة اللي متعلقة بالتعريف اللول ديال مورا الضهر.

## آش كايطرا فهاد لوقت

مورا الضهر هو لوقت فاش الشمش كاتبان باللي كاتنزل من لعلو لكبير ديالها فداك النهار. فهاد لفترة الشمش كاتبان غادية من لوسط ديال السما حتال شي بلاصة قريبة لفين كاتغرب. فاللخر ديال مورا الضهر، الشمش كاتبان مجهدة ومضوية بزاف حيتاش كاينة فعلو قليل فالسما. فالدول لمتقدمة كايبدا لوقت دلخدمة من الصباح حتال اللخر دمورا الضهر أولّا لعشية (من 9:00 حتال 17:00 غاليبا)، هادشي كايعني باللي شوية من لوقت دلخدمة كايدوز فمورا الضهر. لمدارس فهاد لبلدان كاتخلي التلامد يخرجو جوايه التلاتة دالنهار، يعني فلفترة ديال مورا الضهر. فلمغريب، التلامد والطلبة فلمدارس تاوع الدولة ولپريڤي حتا هوما يقدرو يقراو فمورا الضهر، حتال لعشية، ويقدر حتال من مورا لغروب ؤوقيتة لغساق فالوسط ديال الشتا.

|  |  |
| --- | --- |
|  | ويكيميديا كومنز عندا تصاور و معلومات على **مورا الضهر**. |

## مصادر
# عشية

لغساق فمدينة ديلهي فلهند
الشوفة على خليج ناپولي فالطاليان مع ديك 7:30 دلعشية.
**لعشية** هو وقت ديال ليوم اللي كايشد من الضهر حتال لغروب. ماكاينش وقت محدد لفوقاش كاتبدا لعشية (نفس لحاجة للصباح أولا الليل)، حيتاش هاد التعريف كايختالف على حساب كيفاش كولا واحد عايش حياتو وفينا بلاصة وشحال دالساعات ديال ضو النهار كاينين فليوم لكولّا وقيتة فلعام. واخا هاكاك لعشية كاتسالي إلزاميا مورا الشفق، ومن تما كاتبدا لفترة ديال الليل. ماكايناش شي وقت بحساب لماݣانة اللي تقدر نبداو فيها لعشية، غير إنما بزاف ديال الناس تّافقو بلّي وقت لعشية كاينطالق قريب من 6 **دلعشية**.

## ليستيعمال فالتقافة

بعض اللوغات اللي كاتخدّم لوقت ديال النهار فالسلام ديالها عندها تحيّة خاصة ديال لعشية، بحال فلعربية (مساء الخير) أولا النݣليزية (Good evening). كايعتماد لوقت اللي كايكون مناسب باش تعطى فيه هاد التحية على التقافة ديال لواحد وكيفاش كاتحدد لعشية أولا لمفهوم اللي عند لواحد على لعشية. ليستيعمال ديال لعيبارة د"مسا لخير" فالدارجة كايكون واسع شي شوية، على حساب إمتا فاق داك اللي ݣالها. كقاعيدة شاملة الناس كاتݣول "مسا لخير" أولا "مس لخير" مابين التلاتة مور الضهر والطناش دالليل. يمكن للتحية دلعشية تعطى بواحد الطريقة محتارمة بحال الشكل ديال "مسا لخير السي/لالة فلان(ة)" أولا "مسعد لمسا السي/لالة فلان(ة)".

## شوف حتى

* غروب
* شفق
* غساق
* ليل

|  |  |
| --- | --- |
|  | ويكيميديا كومنز عندا تصاور و معلومات على **عشية**. |

## مصادر
# حياة

لمستويات ديال تّقسيم طّاكسونومي د لحياة
**لْحياة** هيّا فينومين طبيعي كيتجلا ف تشكلات مادية عندها قلدة معقدة، ؤ قدرة باش تّبادل طّاقة ؤ لمادة معا لمحيط ديالها ب شكل تلقائي، بْ غرض تّكاتر. هاد تّعريف ماشي عملي ؤ ماشي مضبوط مزيان، حيت ماكيعطيش طريقة باينة باش بنادم يقدر يميز ما بين شي حاجة حية ؤ شي حاجة خرة ماشي حية. ؤ زيدون يقدرو يكونو تشكلات مادّية كدّير هادشي كامل بلا ماتكون حية (متلا شي أپاراي كتستعمل تريسينتي ؤ كتطلق حرارة ؤ كتصايب نسخات من راسها)، ؤلا لعكس، شي حاجة حية ولاكين ماكاتبانش لينا معقدة، بلا مانهضرو علا كائنات حية لّي ماكتكاترش بحال لبغل. بشكل عام ماكاينش شي تعريف علمي ؤلا فلسفي ديال لْحياة لّي كيشمل لجوانب ديالها كاملين ؤ مقنع علا جميع لمستويات.

|  |  |
| --- | --- |
|  | ويكيميديا كومنز عندا تصاور و معلومات على **حياة**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# وسط الليل

وسط الليل فبرج ديال لماݣانة فألمانيا
**وسط الليل** هو لوقيتة فاش كايتداز من يوم لواحد آخور، يعني اللحضة فاش كايتبدل التاريخ فالتوقيت الرسمي ديال أي دولة أولّا منضّامة. فلوقت ديال لماݣانة، وسط الليل هو لعكس ديال الضهر، واللي بيناتهوم 12 ساعة نيشان. هاد لوقت كايتݣال و كايترمز ليه ب"منتصف الليل" أولّا "12 دالليل" أولا 00:00 (إلا تخدّم السيستيم د24 ساعة).

**وسط الليل الشمسي** أولا **الليل لحالك** هو لوقت اللي كايجي لعكس ديال الضهر الشمسي، فاش الشمس كاتكون ديريكت تحت داك اللي كايرصد الضاهرة، ولوقيتة مابين لغساق ولفجر متساوية. بسباب بلايص لوقت اللي كاتنضم لوقت على حساب جماعة ديال خطوط الطول فلأرض، والسوايع الزايدين، نادرا ما كايتلاقا وسط الليل الشمسي معا وسط الليل تاع لماݣانة.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |

|  |  |
| --- | --- |
|  | ويكيميديا كومنز عندا تصاور و معلومات على **وسط الليل**. |
# لقامار

ميّز على **قمار**.

|  |
| --- |
| لقامار
 |
|  |
| تسمى على | سطوع |
| **لبيانات لمعبورة** |
| نص لقطر | 1,737.1، 1,738.14 و 1,735.97 |
| لكتلة | 73.4767 |
| حرارة السطح | K |
| **لبيانات دلمدار** |
| نص لمحور الرئيسي | 384,400 |
| لحضيض | 363,300 |
| لأوج | 405,500 |
| الدورة (P) | 27.321661 |
| زاوية لميلان (i) | دقيقة قوسية |

**لقامار** ولّا **لڭمرة** (رشمة: ; ب نݣليزية the Moon) هو واحد لكسدة فلكية كاتدور علا لأرض و هو سّاطليت طّبيعي لوحيد ديال لأرض. هو خامس أكبر ساطليت فلمجموعة شّمسية، و ل حد دابا، هو أكبر ساطليت من حيت لحجم بل مقارنة مع لكوكب لي كايدور عليه. من مورا سّاطليت ديال جوپيتر إيو، لقمر هو تاني أكتف ساطليت ف لمجموعة شّمسية يلا قارنّاه معا لأقمار لّي معروفة لكتافة ديالهوم.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **لقامار**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ضهر

الضهر فمدينة پاليتا سكاڤاردا فالطاليان
**الضهر** أولّا **وسط النهار** هو فاش كاتوصل الطناش دالنهار. كايتكتب إما **12 دالنهار** أولا 12:00 (إلا تخدّم السيستيم د24 ساعة).

**الضهر الشمسي** هو فاش الشمش كاتبان باللي كاتقيس الجيهة لفوقانية ݣاع ديال السما. هاد الضهر يقدر يطرا فأي وقت فوسط النهار نيشان، وماشي ضروري تكون الطناش دالنهار. لوقيتة ديال الضهر الشمسي كاتجي على حساب فين واقف(ة) داك اللي كايشوف هاد الضاهرة (خط الطول ديالو)، ولوقت من لعام فاش كايشوفها.

## لأصل د لكلمة

لكلمة ديال الضهر جات من لعربية لفوصحى (ظهر). لحرف ديال "ظ" ماكاينش فالدارجة، داكشي علاش كاتنطق ضهر.

## الضهر الشمسي

ساعة شمسية كاتبين الضهر الشمسي فهنݣاريا
الضهر الشمسي أولا الضهر لعالي أولا الضهر الشمسي لمحلي لباين (بالنݣليزية: local apparent solar noon) هي لوقيتة فاش الشمس كاتبان باللي كاينة فوق خط لعرض اللي واقف عليه اللي كايشوف الضاهرة، وكاتبان لعلو ديالها لكبير فوق لأفق داك النهار، وكاتخلي ضل اللي كايكون فداك لوقت قصير بزاف مقارنة بوقات خرين من النهار.

أطول وقت من ضهر لضهر كاتطرا جوج مرّات فلعام، ف 20 يونيو (24 ساعة زايدة 13 تانية) و21 دجنبر (24 ساعة زايدة 30 تانية). أقصر وقت من ضهر لضهر كاتطرا حتى هي جوج مرات فلعام، ف 25 مارس (24 ساعة قل 18 تانية) و13 شتنبر (24 ساعة قل 22 تانية). هادشي علاش الضهر الشمسي والضهر دلماݣانة (12 دالنهار) ماكايتلاقاوش ديما. لمعادلة دلوقت كاتبيّن باللي لفرق مابيناتهوم يقدر يوصل حتال 16 دقيقة. زيادة على هادشي، وبسباب أن كولا دولة كاتتبع التوقيت اللي عاجبها (يقدر يكون موافق أولا مختالف معا بلاصة الزمان اللي هي فيها)، هاد لفرق كايقدر يتزاد فيه ويفوت ساعة ݣاع.

|  |  |
| --- | --- |
|  | ويكيميديا كومنز عندا تصاور و معلومات على **ضهر**. |

## مصادر
# علم د لفلك

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

مرصد پارانال التابع للمرصد الأوروپي الجنوبي كيطلق نجمة دليل ليزر ل مركز المجرة.
**لعلم د لفلك** ولا **لاصطرونومي** هو علم طبيعي كيدرس ظواهر لفلكية والأجرام سماوية. كيستعمل لماط و الفيزيك و شيمي باش يفسّر الأصل والتطور ديال هاد الظواهر والأجرام.

من بين الأجرام اللي كيهتم بها: الكواكب، الأقمار، النجوم، السدم، المجرات، و المذنبات. و كيدرس حتى بعض الظواهر بحال التفرڭيعات د النجوم، شعا د ڭاما، النجوم د بلعاني، الأجرام الوهاجة، النجوم النابضة، و إشعاع الخلفية الكونية الميكروي.

بصفة عامة، علم الفلك كيهتم بڭاع الحوايج لي كاينين برّا د الغلاف الجوي ديال لأرض. و علم الكون (الكوصمولوجيا) هو فرع ديال علم الفلك اللي كيدرس الكون كامل.

## مصادر

* قيسارية الفضاء
* قيسارية لفيزيك
* قيسارية علم الفلك
# سيستيم عالمي د لعبرات

لبلدان لي مخدّمين سّيستيم لعالمي د لعبرات ب زّرق، سّيستيم لإمبراطوري معا سّيستيم لعالمي د لعبرات ب لقوقي، و سّيستيم لميريكاني د لعبرات ب لخضر ف 2019
**سّيستيم لعالمي د لعبرات** (ب نّݣليزية: **International System of Units**، ؤلا ب ختيصار **SI**) هوّا شّكل لعصري ديال سّيستيم لميتري، و أكتر سيستيم د لعبار مخدّم ف لعالم. هاد سّيستيم د لعبار هوّا لوحيد لي مستعمل بشكل رسمي ف لعالم كامل تقريباً، ؤ أسساتو لكونفيرونص لعامة د لوزان و لعبارات. ف أغلبية د لبلدان، كيتخدّم ف صّيونص، ف طّينكولوجيا، ف صّناعة و ف لبيع و شّرا.

سّيستيم لعالمي د لعبرات فيه 7 د لعبرات أساسيين هوما لأمپير (جهودية د سّارح د تّريسينتي)، قنديلة (جهودية د شّعا)، كيلڤين (لحرارة)، كيلوݣرام (لكتلة)، ميترو (طّول ؤلا لبعودية)، مول (لمقدار د لمادة) و تانية (زّمان).

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# أورديناطور

| أورديناطور |
| --- |
|  |
| اختراع، ماكينة |
| الاسم | ꠇꠝ꠆ꠙꠥꠐꠣꠞ  |
| تأثر بـ | MUSASINO-1  |
| كيدرسو | أنفورماتيك  |
| لي كتاشف ؤلا ختارع | تشارلز بابيج  |
| تاريخ الاكتشاف أو الاختراع | 1945  |
| هاشطاڭ | computer  |
| عندو خصلة | تهيئة حاسوب، تصنيف الحواسيب، أداء الحاسوب، واجهة  |
| كايخدّم | إليكترونيك، طاقة ميكانيكية، تريسينتي  |

أورديناطور ب لبياسات ديالو كاملة.

أورديناطور قديم ف 1946.

پي سي پورطابل.

**لورديناطور** ؤلا **پيسي** ؤلا **لحساسبي**، هو واحد لماكينة مطوّرة تاتستقبل لبيانات و لمعلومات و تقراها وتخزنها و تخدم بيها باش تعطي بزّاف د النتائج. لورديناطورات ديال دابا تيقدرو يديرو لملاين د لعمليات و لحسابات غي ف تواني قلال.

لورديناطورات تيخدمو بأوامر اللي تاتجيهم من ألݣوريتمات، و هي اللي تاتقوليهم شنو يديرو و كيفاش بطريقة أوطوماتيكية.

## لأصل د السمية

السمية د لورديناطور بݣاع اللغات اللي مسمّي بيها تاتعني: "هاداك اللي تيحسب". السباب هو باللي لخدمة اللّولا و لعمليات كاملة اللي كيدير هي لحساب: لجمع ولا الناقص ولا الضرب و لا لقسيم. ملّي تيتجمعو بزاف ديال هاد لعمليات تقدر لخدمة تتطور و تتعقد و تيوليو نتائج كبار. تاريخيا، لخدمة لي كاين كايدير لورديناتور فد لبدية كانو تيديروها ناس مدربين علا لحساب بزّربة، لي كانو كيتسماو نيت "ؤرديناتور Ordinateurs" ؤلا "كومپيوترز Computers". لقدرات ديال لورديناتور دابا كاتجاوزو لقدرة د لحساب د بنادم بدرجات كبيرة بشكل لي مايمكنش تّقارن.

## لفوائد ديال لورديناطور

لأهمية ديال لورديناطور هي التبسيط ديال لأعمال الصعيبة و لي كتحتاج وقت طويل باش تكمل فحال لأعمال الصناعية والتجارية, حيت هو وسيلة عندها قدرة عالية ف حل لمسائل الرقمية والدقة ف حفظ واسترجاع لمعلومات وتصميم لوثائق وتصاور ولإظهار ديالها، وعمليات التقلاب على لمعلومات و لجمع ديالها.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **أورديناطور**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# عبار د الزمان

**لعبار د زّمان** ؤلا **لكرونوميطري** (ب نّݣليزية: Chronometry) هوّا مجال د صّيونص لي كيجمع طرقان ؤ عبرات لّي كيتستعملو باش نحسبو تّبدال ديال زّمان. لكرونوميطري كاتحط صّطوندار باش كيتّعبر زّمان، لي كيمتّل سّاس د لعبار ف بزاف د لمجالات خرين.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# النورڤيجية

هاد لمقال مكتوب ب **كتبة فونيتيكية** لي كاتميل ل تمتيل لكلمات كيما كيتنطقو، و كاتدير لڤواييلات (ا، و، ي) بلاصت لحاراكات (فتحة، ضمة، كسرة). باش تزيد تعرّف على هاد سّيستيم د لكتابة شوف لكتابة د الداريجة.

|  |
| --- |
| النورڤيجية
 |
|  |
| النوع | لوغة، macrolanguage و لغة حية |
| **تخدام** |
| اللي كبرو بيها | 5,200,000 (2015) |
| كايتهضر بيها ف | نورڤيج |
| أصلية ف | نورڤيجيين |
| **لخصائيص** |
| لكتبة | كتابة لاتينية |
| لمؤسسة دلمعيارة | مجلس اللغة النرويجية • الأكاديمية النرويجية • Ivar Aasen-sambandet |
| كاتقرّا ف | دراسات اسكندنافية |
| النّيڤو دالضعف | (1) عادية |
| لوضعية داللوغة | 1 وطنية |
| **لفاميلة داللوغات** |
| لوغة د بنادم لوغات هندوؤروپية لوغات جرمانية لوغات جرمانية شمالية |
| **لخاريطة** |
|  |
| **لكواض لي كايعرّفو اللوغة** |
| إيزو 639-1 | no |
| إيزو 639-2 | nor |
| إيزو 639-3 | nor |
| ڭلوطولوڭ | norw1258 |
| إيطنولوڭ | nor |
| ليستة د Linguist List | nor |

**النورڤيجية** ؤلا **النرويجية** (ب نّرويجية: *Norsk*) لوغة جرمانية شمالية لي كاتّهضر سيرتو ف النورڤيج. النورڤيجية معا السويدية و الدانماركية كيشكّلو ستيمرارية لهجاوية (يعني لمناطق لقريبة جغرافياً ف لبلدان لي كيهضرو وحدة من هاد اللوغات كيتفاهمو بيناتهوم بلا مشاكيل، ب غض الناضار على اللوغة الرسمية ف لبلاد). هاد اللوغات ب تلاتة، زيادة على لإسلاندية و لفاراوية (ديال جزر فارو)، و شي لوغات قدام لي مابقاوش مهضورين دابا، كيشكّلو لفرع ديال اللوغات الجرمانية الشمالية.

النورڤيجية ماكاتّفاهمش معا لفاراوية و لإسلاندية حيت لبحر فارقهوم مدة طويلة، و ماكاتّفاهمش تا معا لوغات جرمانية منتاشرة بزاف بحال النڭليزية و لألمانية.

النورڤيجية كاتميّز ب واحد لحاجة فريدة و هيّا بلي عندها جوج ديال اللوغات لمعيارية لي بجوجهوم مقبولين رسمياً و مخدّمين ف النورڤيج، و هوما النورڤيجية الجديدة ؤلا نينورسك *Nynorsk*، و النورڤيجية د لكتاب ؤلا بوكمول *Bokmål*. النورڤيجية الجديدة تدارت باش تكون قريبة ل النطقان لمتداول عند الناس د النورڤيج، لبوكمول ؤلا النورڤيجية د لكتاب قرب ل النورڤيجية لقديمة لي كانلقاو ف لكتوبا.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# دانماركية

|  |
| --- |
| دانماركية
 |
|  |
| النوع | لغة طبيعية و لغة حية |
| **تخدام** |
| اللي كبرو بيها | 6,000,000 |
| كايتهضر بيها ف | مملكة دانمارك، دانمارك، ڭزاير فارو، ڭرينلاند و ألمانيا |
| أصلية ف | شلسفيغ هولشتاين و دانمارك |
| **لخصائيص** |
| لكتبة | كتابة لاتينية |
| لمؤسسة دلمعيارة | لجنة اللغة الدنماركية |
| كاتقرّا ف | دراسات اسكندنافية |
| النّيڤو دالضعف | (1) عادية |
| لوضعية داللوغة | 1 وطنية |
| **لفاميلة داللوغات** |
| لوغة د بنادم لوغات هندوؤروپية لوغات جرمانية لوغات جرمانية شمالية Scandinavian languages East Scandinavian |
| **لخاريطة** |
|  |
| **لكواض لي كايعرّفو اللوغة** |
| إيزو 639-1 | da |
| إيزو 639-2 | dan |
| إيزو 639-3 | dan |
| ڭلوطولوڭ | dani1284 |
| لينڭواسفير | 52-AAA-cc |
| إيطنولوڭ | dan |

طونوبيلة مكتوب ف جنبها ب الدانماركية militærpoliti لي كاتعني "لبوليس د لعسكر"
**الدانماركية** (ب الدانماركية *dansk*) هيّ لوغة جرمانية شمالية كيهضروها 6 د لمليون د الناس ف الدانمارك و لمناطق لي حداها. الجماعات د الناطقين ب الدانماركية كاينين ف ڭرينلاند، ڭزاير فارو و لمناطق الشمالية د ألمانيا ف شليسڤيك الجنوبية، لي كاتمتّع فيها ب وضعية د لوغة د أقلية. كاينين أقليات ناطقة ب الدانماركية ف النورڤيج، السويد، لميريكان، كانادا، لبريزيل و لارجونتين.

معا خواتاتها الجرمانية الشمالية، كاتنحادر الدانماركية من النوردية لقديمة، لي كانت اللوغة د الجرمان لي كانو ساكنين ف سكانديناڤيا ف زمان لڤايكينڭ. الدانماركية معا السويدية جاو من اللهجات النوردية الشرقية، ف لوقت لي النورڤيجية لوسطانية (قبل ما تأتّر ب الدانماركية) و لبوكمول (نورڤيجية د لكتاب)، لفاراوية و لإسلاندية جاو من اللهجات النوردية لغربية. كاين تقسيم عصري لي كيفرّق بينات هاد اللوغات على حساب التفاهوم لمتبادل بيناتهوم، ل لوغات قارية (الدانماركية، السويدية و النورڤيجية) و لوغات ڭزايرية (لفاراوية و لإسلاندية). وخا ف لكتابة اللوغات التلاتة اللولين كيتفاهمو مزيان، ف لهضرة الدانماركية مبدّلة عليهوم بشكل واضح و الدرجة د التفاهوم ديالها معا السويدية و النورڤيجية كاتختالف على حساب لمناطق و لأشخاص.

## مصادر
# كون

تصويرة خداها طّيليسكوپ د هابل كاتبيّن وحدين من أبعد لمجرات ف لكون
**لْكون** (ب نݣليزية **Universe**) هوّ كل ما كاين، هو لمكان ؤ زّمان كاملين، بكل ما فيهم من من كواكب، نجوم ؤ مجرات، ؤ شّْكال لوخرين ديال لمادة ؤ طّاقة.

|  |  |
| --- | --- |
|  | ويكيميديا كومنز عندا تصاور و معلومات على **كون**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |